Meille käytännön hoitotyön kannalta ei ole mitään merkitystä tuletko Studio Eudokiaan nais- vai miespuoleisen hierojan tai kehonhuoltajan luo.
Osalle asiakkaista hierojan sukupuolella voi kuitenkin olla merkitystä uskonnon, kulttuurin tms. seikkojen takia. Tästä syystä asiakas voikin vapaasti valita hoitajan sukupuolen.
Osa asiakkaista saattaa ajatella, että naiset hierovat kevyemmin ja miehen hierovat kovemmin, mutta näin asia ei kuitenkaan ole.
Ammattitaitoinen hieroja osaa soveltaa oikeanlaista hierontavoimakkuutta ja -tekniikoita aina asiakkaan tarpeiden mukaan. Jokaisella hierojalla on kuitenkin oma kädenjälkensä, vaikka otteet ja tekniikat ovatkin samanlaisia.
Terveydenhuollon ammattilaisina ja kehonhuoltajina meille ei ole merkitystä onko asiakkaana nainen vai mies.
Teemme työtämme eri kokoisten ja näköisten ihmiskehojen parissa ja olemme lähes päivittäin kosketuksissa erilaisten ihmisten kanssa.
Kunnioitamme aina työssämme asiakkaan intimiteettiä ja noudatamme toiminnassamme eettisiä toimintaperiaatteita. Tätä odotamme myös asiakkailtamme!